Source: https://pitee.wordpress.com/2014/03/05/hatalmas-profit-az-otp-nel-a-kuria-szerint-a-fogyasztok-erdeke-a-deviza-alapu-hitelszerzodesek-ervenyben-tartasa/
Timestamp: 2017-09-21 01:40:31
Document Index: 32854184

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Hatalmas profit az OTP-nél – A Kúria szerint a fogyasztók érdeke a deviza-alapú hitelszerződések érvényben tartása | PITEE
Hatalmas profit az OTP-nél – A Kúria szerint a fogyasztók érdeke a deviza-alapú hitelszerződések érvényben tartása
Elemzői várakozások szerint az OTP 2013-ban közel 80 milliárd forintos profitot ért el. Ha a korrekciós tételeket nem vesszük figyelembe, akkor a profit összege 165 milliárd forint. Ilyen magas profit 2008 óta nem volt a banknál.
Közel 80 milliárd forintos profit az OTP-nél
portfolio.hu 2014.03.04.
A Kúria 6/2013 PJE határozata szerint a fogyasztók érdeke a deviza-alapú hitelszerződések érvényben tartása.
“A bíróságnak érvénytelen deviza alapú kölcsönszerződések esetében azért kell elsősorban a szerződés érvényessé nyilvánítására törekednie, mert az esetek nagy részében ez a megoldás szolgálja mindkét szerződő fél, de főként az adósok érdekét”
Kúria 6/2013 PJE, 2013.12.16.
“Több százezer semmis szerződés” Sándor
Egy jogállamban elképzelhetetlen lenne, hogy egy bank, amelyik több százezer semmis szerződést kötött, milliárdos profitot termeljen a tulajdonosainak.
Az OTP 165 milliárdos profitját a Kúria törvénytelen joggyakorlásának köszönheti.
Szász Károly, a PSZÁF bukott elnöke, tavaly azzal riogatta a Kúria tagjait, hogy ha a Kúria megállapítja egy deviza-alapú szerződés semmisségét, akkor az bankpánikhoz és államcsődhöz vezethet.
“Államcsőd” Károly
Az OTP várható gazdasági eredményei világosan mutatják, hogy Szász Károly nem mondott igazat. Az OTP tulajdonosai most busás haszonnal ajándékozzák meg magukat.
“A fogyasztók érdeke” György
Vajon feltűnik-e dr. Vezekényi Ursula tanácselnöknek és Dr. Wellmann Györgynek, a Kúria Polgári Kollégiumának kollégiumvezetőjének, hogy a deviza-alapú szerződések érvényben tartása kizárólag a bankok érdekeit szolgálja?
Vajon feltűnik-e dr. Vezekényi Ursulának és Dr. Wellmann Györgynek, hogy miattuk az OTP tulajdonosai 2013-ban 165 milliárd forinttal gazdagabbak, a magyar társadalom, de különösen a deviza alapú hitelesek pedig legalább 165 milliárd forinttal szegényebbek lettek?
This entry was posted on 2014. március 5. szerda at 9:07 de. and is filed under Bank, OTP.	You can follow any responses to this entry through the RSS 2.0 feed. Responses are currently closed, but you can trackback from your own site.